চাকরির খবর/ক্যাটাগরি লিড/ছবি আছে/পরিবর্তন ডেস্ক

জাতীয় বিশ্ববিদ্যালয়ে নিয়োগ

জাতীয় বিশ্ববিদ্যালয়ে অনলাইন এডুকেশন বিভাগে একজন পরিচালন কর্মকর্তা নেওয়া হবে। আগ্রহী প্রার্থীদের অনলাইনে আবেদন করতে হবে।

আবেদনের জন্য যেকোনো বিষয়ে দ্বিতীয় শ্রেণির স্নাতকসহ স্নাতকোত্তর ডিগ্রি থাকতে হবে। সরকারি প্রতিষ্ঠান বা যেকোনো সংস্থায় পঞ্চম গ্রেডে চাকরির পাঁচ বছরের অভিজ্ঞতা থাকতে হবে।

এছাড়া নবম গ্রেডে বা এর চেয়ে বেশি গ্রেডে ১৫ বছরের অভিজ্ঞতা চাওয়া হয়েছে। ই-লার্নিং ব্যবস্থাপনা ও তথ্যপ্রযুক্তি বিষয়ে দক্ষতা থাকতে হবে এবং সংশ্লিষ্ট বিষয়ে উচ্চতর ডিগ্রি।

আবেদনকারীর সর্বনিম্ন বয়স ৪৫ বছর।

প্রার্থীদের অনলাইনে নির্ধারিত ফরমে আবেদন করতে হবে। আবেদন ফরম পাওয়া যাবে এ ওয়েবসাইটে (<https://www.nubd.info>)

অনলাইনে আবেদন ফরম পূরণের পর প্রিন্ট করে শিক্ষাগত যোগ্যতা ও অভিজ্ঞতার সনদের সত্যায়িত কপি ডাকযোগে পাঠাতে হবে।

ঠিকানা—রেজিস্ট্রার, জাতীয় বিশ্ববিদ্যালয়, গাজীপুর-১৭০৪। এ ছাড়া জাতীয় বিশ্ববিদ্যালয়ের অনুকূলে সোনালী ব্যাংকের যেকোনো শাখায় এক হাজার টাকা পে স্লিপের মাধ্যমে জমা দিতে হবে। এ পদে চাকরি হলে বেতন স্কেল হবে ৫৬,৫০০-৭৪,৪০০ টাকা।

আবেদনের শেষ তারিখ ২৫ নভেম্বর।

বিস্তারিত বিজ্ঞপ্তিতে দেখুন…

ইসি/